**Ministru kabineta sēdes protokollēmuma „Par Ministru kabineta 2013. gada 27. augusta sēdes protokollēmuma (prot. Nr.46 91.§) „Informatīvais ziņojums “Par Klimata pārmaiņu finanšu instrumenta darbību 2012. gadā” 2.punktā dotā uzdevuma atzīšanu par aktualitāti zaudējušu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta (turpmāk – MK) sēdes protokollēmuma projekts sagatavots, lai MK 2013. gada 27. augusta sēdes protokollēmuma (prot. Nr.46 91.§) „Informatīvais ziņojums “Par Klimata pārmaiņu finanšu instrumenta darbību 2012. gadā” 2. punktā doto uzdevumu uzskatītu par aktualitāti zaudējušu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Esošā situācija** Klimata pārmaiņu finanšu instrumenta (turpmāk – KPFI) darbība tika uzsākta 2009. gadā pēc tam, kad starptautiskās emisiju tirdzniecības ietvaros tika parakstīti pirmie līgumi par noteiktā daudzuma vienību (turpmāk – NDV) pārdošanu. Līdz 2015. gada 31. decembrim noslēgti 9 līgumi par NDV pārdošanu, tai skaitā ar vairākiem suverēnajiem un privātajiem pircējiem, tādejādi iegūstot 208,8 milj. *euro*, no kuriem 204,1 milj. *euro* ir paredzēti projektu finansēšanai, savukārt 4,7 milj. *euro* paredzēti ar projektu administrēšanu saistīto izdevumu finansēšanai. KPFI administratīvie izdevumi tiek plānoti Vides aizsardzības un reģionālās attīstības ministrijas (turpmāk – VARAM) budžeta apakšprogrammā “Klimata pārmaiņu finanšu instrumenta administrācija”, kods 27.01.00. Līdz 2015. gada 31. decembrim dotācijai SIA “Vides investīciju fonds” deleģēto pārvaldes uzdevumu izpildei atbilstoši likuma „Par Latvijas Republikas dalību Kioto protokola elastīgajos mehānismos” 10. panta 11 daļā noteiktajam, atalgojumam, atbilstības nodrošinājumam Kioto protokola ietvaros, starptautisko auditu veikšanai, tulkojumiem un citiem nepieciešamajiem pakalpojumiem kopumā ir iztērēti 4 348 925,76 *euro*. Saskaņā ar likumu “Par valsts budžetu 2016. gadam” 2016. gadā KPFI finansējums administratīvajām izmaksām apstiprināts 240 063 *euro* apmērā. Atbilstoši Finanšu ministrijas 2016. gada 20. jūlija rīkojumam Nr. 331, Finanšu ministrijas 2016. gada 17. augusta rīkojumam Nr. 395 un Finanšu ministrijas 2016. gada 26.  septembra rīkojumam Nr. 476 apakšprogrammas “Klimata pārmaiņu finanšu instrumenta administrācija” ietvaros izdevumi samazināti 161  526 *euro* apmērā un šobrīd sastāda 78 537 *euro*. Saskaņā ar MK 2016. gada 1. martā apstiprināto informatīvo ziņojumu “Par valsts pamatbudžeta un valsts speciālā budžeta bāzi 2017., 2018. un 2019. gadam un bāzes izdevumos neiekļauto ministriju un citu centrālo valsts iestāžu iesniegto pasākumu sarakstu”, tika atbalstīta budžeta apakšprogrammas 27.01.00 2017. gada bāze 66 006 *euro* apmērā un 2018. gadā 60 000 *euro* apmērā. Ņemot vērā, ka 2016. gadā izdevumu samazināti 161 526 *euro* apmērā, tie 2017. gadā tiks ieplānoti valsts budžeta bāzes precizējumos 2018., 2019.,un 2020. gadam, tādējādi nodrošinot finansējumu administratīvo izmaksu segšanai KPFI ietvaros šim plānošanas periodam. Papildus nepieciešamais finansējums laika periodam no 2020. gada līdz 2022. gadam provizoriski sastāda 40 000 *euro* un laika periodam no 2023. gada līdz 2025. gadam 35 000 *euro*. Būtiski ir norādīt, ka papildus nepieciešamā finansējuma apmērs ir indikatīvs un atkarīgs no tāda faktora kā uzraudzībā esošo projekts skaits (KPFI ietvaros lielākajai daļai īstenoto projektu ir noteikts 5 (piecu) gadu projekta rezultātu monitoringa periods un SIA “Vides investīciju fonds” nodrošina to uzraudzību), kā arī publiskā iepirkuma rezultātiem saistībā ar starptautiskā audita un juridisko pakalpojumu nodrošināšanu. Papildus nepieciešamais finansējums nepieciešams izdevumiem dotācijai SIA „Vides investīciju fonds”, lai nodrošinātu likuma „Par Latvijas Republikas dalību Kioto protokola elastīgajos mehānismos” 10. panta 11 daļā deleģēto funkciju izpildi, kā arī audita un juridiskie pakalpojumiem.**Konstatētā problēma** Ņemot vērā esošās situācijas aprakstā sniegto informāciju par finansējuma pieejamību administratīvajiem izdevumiem KPFI ietvaros turpmākajiem gadiem, jautājums par papildu finansējuma nepieciešamību administratīvo izmaksu segšanai KPFI ietvaros skatīšanai MK likumprojekta par valsts budžetu 2017. gadam sagatavošanas un izskatīšanas procesā nav aktuāls.**Piedāvātais risinājums** Ņemot vērā iepriekš minēto, MK 2013. gada 27. augusta sēdes protokollēmuma (prot. Nr.46 91.§) „Informatīvais ziņojums “Par Klimata pārmaiņu finanšu instrumenta darbību 2012. gadā” 2. punktā dotais uzdevums uzskatāms par aktualitāti zaudējušu.  Nepieciešamais finansējums administratīvo izmaksu segšanai Klimata pārmaiņu finanšu instrumenta ietvaros 2017.–2019. gadā tiks nodrošināts VARAM budžetā piešķirto līdzekļu ietvaros, savukārt jautājums par papildu valsts budžeta līdzekļu piešķiršanu 2020. gadam un turpmākiem gadiem skatāms Ministru kabinetā likumprojekta “Par valsts budžetu 2020. gadam” un likumprojekta “Par vidējā termiņa budžeta ietvaru 2020., 2021., 2022. gadam” sagatavošanas procesā kopā ar visu ministriju un citu centrālo valsts iestāžu jauno politikas iniciatīvu pieteikumiem, ievērojot valsts budžeta finansiālās iespējas. |
|   | Projekta izstrādē iesaistītās institūcijas | Nav attiecināms |
| 4. | Cita informācija | Nav attiecināms |

*Anotācijas II, III, IV, V, VI un VII sadaļa – projekts šīs jomas neskar.*

Vides aizsardzības un

reģionālās attīstības ministrs K.Gerhards

Vīza: valsts sekretārs R.Muciņš

12.12.2016. 11:05

Skrebe, 67026908